CELEX: 62007CA0473
Language: el
Date: 2009-01-22 00:00:00
Title: Υπόθεση C-473/07: Απόφαση του Δικαστηρίου (δεύτερο τμήμα) της 22ας Ιανουαρίου 2009 [αίτηση του Conseil d'État (Γαλλία) για την έκδοση προδικαστικής αποφάσεως] — Association nationale pour la protection des eaux et rivières-TOS και Association OABA κατά Ministère de l'Écologie, du Développement et de l'Aménagement durables (Ρύπανση και οχλήσεις — Οδηγία 96/61/ΕΚ — Παράρτημα I — Σημείο 6.6, στοιχείο α' — Εντατική εκτροφή πουλερικών — Ορισμός — Έννοια των πουλερικών — Μέγιστος αριθμός ζώων ανά θέση)

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/9
            
         Απόφαση του Δικαστηρίου (δεύτερο τμήμα) της 22ας Ιανουαρίου 2009 [αίτηση του Conseil d'État (Γαλλία) για την έκδοση προδικαστικής αποφάσεως] — Association nationale pour la protection des eaux et rivières-TOS και Association OABA κατά Ministère de l'Écologie, du Développement et de l'Aménagement durables
   (Υπόθεση C-473/07) (1)
   
   (Ρύπανση και οχλήσεις - Οδηγία 96/61/ΕΚ - Παράρτημα I - Σημείο 6.6, στοιχείο α' - Εντατική εκτροφή πουλερικών - Ορισμός - Έννοια των πουλερικών - Μέγιστος αριθμός ζώων ανά θέση)
   (2009/C 69/13)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   Association nationale pour la protection des eaux et rivières-TOS και Association OABA
   κατά
   Ministère de l'Écologie, du Développement et de l'Aménagement durables,
   παρισταμένης της: Association France Nature Environnement
   Αντικείμενο
   Αίτηση εκδόσεως προδικαστικής αποφάσεως — Conseil d'État (Γαλλία) — Ερμηνεία της οδηγίας 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (EE L 257, σ. 26) — Καθ' ύλη πεδίο εφαρμογής της οδηγίας — Εγκαταστάσεις εντατικής εκτροφής πουλερικών που διαθέτουν πάνω από 40 000 θέσεις για πουλερικά (και υπόκεινται σε καθεστώς χορήγησης αδειών) (σημείο 6.6. α του παραρτήματος I της οδηγίας) — Έννοιες των όρων «πουλερικά» και «θέσεις» — Εμπίπτουν τα ορτύκια, οι πέρδικες και τα περιστέρια στο πεδίο εφαρμογής της οδηγίας; — Αν ναι, είναι έγκυρη η εθνική ρύθμιση που προβλέπει διαφορετικό αριθμό ζώων ανά θέση, ανάλογα με το είδος των ζώων;
   Διατακτικό
   
               1)
            
            
               Η έννοια των «πουλερικών» κατά το σημείο 6.6, στοιχείο α', του παραρτήματος I της οδηγίας 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης, όπως τροποποιήθηκε από τον κανονισμό 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003, συμπεριλαμβάνει τα ορτύκια, τις πέρδικες και τα περιστέρια.
            
         
               2)
            
            
               Το σημείο 6.6, στοιχείο α', του παραρτήματος I της οδηγίας 96/61, όπως τροποποιήθηκε από τον κανονισμό 1882/2003, απαγορεύει εθνική νομοθετική ρύθμιση, όπως η επίμαχη στην υπόθεση της κύριας δίκης, καταλήγουσα σε υπολογισμό των ορίων, πέραν των οποίων απαιτείται άδεια για την εγκατάσταση εντατικής εκτροφής, βάσει ενός συστήματος ισοδυνάμων ζώων που κλιμακώνει τον αριθμό των ζώων ανά θέση ανάλογα με τα είδη, ώστε να λαμβάνεται υπόψη η περιεκτικότητα σε άζωτο που πραγματικά εκλύεται από τα διαφορετικά είδη.
            
         
      (1)  ΕΕ C 22 της 26.1.2008.